open-index/open-wikipedia-markdown huggingface dataset:
Εγιαλέτι του Βαν

Το **Εγιαλέτι του Βαν** (οθωμανικά τουρκικά: *Eyālet-i Vān*) ήταν διοικητική εδαφική οντότητα της Οθωμανικής Αυτοκρατορίας, η οποία περιελάμβανε την περιοχή του Βαν. Ιδρύθηκε το 1548 ως ένα από τα μπεϊλερμπεϊλίκια της Οθωμανικής Αυτοκρατορίας. Η αναφερόμενη έκτασή του τον 19ο αιώνα ήταν 9.616 τετραγωνικά μίλια (24.910 km2).

Περιλάμβανε εδάφη στην Ανατολική Ανατολία, καθώς και ένα μικρό τμήμα του σημερινού Ιράν (το σαντζάκι του Σέρο, σήμερα στην επαρχεία Ούρμια).

## Διοικητικές διαιρέσεις
Η διοικητική διαίρεση του μπεϊλερμπεϊλίκι του Βαν μεταξύ 1680 και 1702 ήταν η εξής:
# Σαντζάκι του Βαν
# Κυβέρνηση του Μπιτλίς
# Κυβέρνηση του Χισάν 
# Κυβέρνηση του Χακκιάρι
# Κυβέρνηση του Χοσάμπ
# Σαντζάκι του Καρκάρ 
# Σαντζάκι του Ζερικίου
# Σαντζάκι του Σίρβι
# Σαντζάκι του Μιουκιούς
# Σαντζάκι του Σιτάκ
# Σαντζάκι του Αλμπάκ
# Σαντζάκι του Εσπαϊρίντ
# Σαντζάκι του Έρτζις
# Σαντζάκι του Κεσάν
# Σαντζάκι του Αντιλτσεβάς
# Σαντζάκι του Αγάκις
# Σαντζάκι του Μπάργκιρι
# Σαντζάκι του Ντιγιαντίν
# Σαντζάκι του Σομαϊ
# Σαντζάκι του Χαρούν

## Παραπομπές


Βαν
Κατηγορία:Ιστορία της Τουρκίας
Signum Records

Η **Signum Records**, γνωστή και ως **Signum Classics**, είναι αγγλική δισκογραφική εταιρεία κλασικής μουσικής που ιδρύθηκε το 1997.

Η εταιρεία ξεκίνησε τη λειτουργία της φιλοδοξώντας να ηχογραφήσει την πλήρη εργογραφία του Τόμας Τάλις. Έκτοτε, έχει αναπτυχθεί θεαματικά και ανήκουν στο καλλιτεχνικό της δυναμικό πολύ γνωστά βρετανικά σύνολα, όπως το The King's Singers, η Φιλαρμόνια Ορχήστρα, η Χορωδία Κολλεγίου του Αγίου Ιωάννη του Κέιμπριτζ, το Voces8 κ.α.. 

Το 2017 αναδείχτηκε Δισκογραφική Εταιρεία της Χρονιάς από το περιοδικό Gramophone.

## Παραπομπές


## Εξωτερικοί σύνδεσμοι

* 

Κατηγορία:Δισκογραφικές εταιρείες κλασικής μουσικής
Το Ξωτικό των Χριστουγέννων

***Το Ξωτικό των Χριστουγέννων*** (πρωτότυπος αγγλικός τίτλος: *Elf*)  είναι αμερικανική Χριστουγεννιάτικη κωμική ταινία του 2003, σε σκηνοθεσία του Τζον Φαβρό και σε σενάριο του Ντέιβιντ Μπέρενμπαουμ. Πρωταγωνιστής της ταινίας είναι ο Γουίλ Φέρελ στον ρόλο του Μπάντι, ένας άνθρωπος που μεγάλωσαν τα ξωτικά του Άγιου Βασίλη, ο οποίος μαθαίνει για τις καταβολές του και πηγαίνει στη Νέα Υόρκη για να συναντήσει τον βιολογικό του πατέρα. Στην ταινία πρωταγωνιστούν επίσης οι Τζέιμς Κάαν, Ζόι Ντεσανέλ, Μέρι Στίνμπεργκεν, Εντ Άσνερ και Μπομπ Νιούχαρτ.

Η ταινία κυκλοφόρησε από την New Line Cinema στις 7 Νοεμβρίου 2003 και σημείωσε κριτική και εμπορική επιτυχία, με εισπράξεις 220 εκατομμυρίων δολαρίων παγκοσμίως έναντι προϋπολογισμού 33 εκατομμυρίων δολαρίων. Η απόδοση του Φερέλ ως Μπάντι, ειδικότερα, εγκωμιάστηκε από τους κριτικούς. Η ταινία ενέπνευσε το μιούζικαλ του Μπρόντγουεϊ του 2010, *Elf: The Musical* και το 2014, η ειδική τηλεοπτική ταινία κινουμένων σχεδίων stop motion, *Elf: Buddy's Musical Christmas*, προβλήθηκε στο NBC. Έχει χαιρετιστεί από πολλούς ως σύγχρονο κλασικό και συχνά αναφέρεται ως μία από τις καλύτερες Χριστουγεννιάτικες ταινίες όλων των εποχών.

## Παραπομπές


## Εξωτερικοί σύνδεσμοι
*

Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες IMAX
Κατηγορία:Ταινίες παραγωγής New Line Cinema
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες του 2003
Κατηγορία:Αμερικανικές χριστουγεννιάτικες ταινίες
Κατηγορία:Ταινίες σε σκηνοθεσία Τζον Φαβρό
Κατηγορία:Αμερικανικές ταινίες της δεκαετίας 2000
Κομητεία Κάμπερλαντ (Νιου Τζέρσεϊ)

Η **Κομητεία Κάμπερλαντ** () είναι κομητεία στην πολιτεία του Νιου Τζέρσεϊ των Ηνωμένων Πολιτειών Αμερικής. Κατά την απογραφή του 2020, η κομητεία ήταν η 16η πιο πυκνοκατοικημένη κομητεία της πολιτείας,  με πληθυσμό 154.152, μια μείωση 2.746 (−1,8%) από την καταμέτρηση της απογραφής του 2010 των 159,8.8 κατοίκων. Η διοικητική πρωτεύουσα (*έδρα*) είναι το Μπρίτζτον.  Η κομητεία Κάμπερλαντ πήρε το όνομά της από τον Πρίγκιπα Γουίλιαμ, Δούκα του Κάμπερλαντ. Η κομητεία δημιουργήθηκε επίσημα από τμήματα της κομητείας Σάλεμ στις 19 Ιανουαρίου 1748.

## Ιστορία
Η πρώιμη ευρωπαϊκή εγκατάσταση ξεκίνησε με τους Σουηδούς που ονόμασαν αυτό που σήμερα ονομάζεται Νέα  Σουηδία κατά το πρώτο μισό του 17ου αιώνα. Πριν οι Ηνωμένες Πολιτείες αποκτήσουν την ανεξαρτησία τους από τη Μεγάλη Βρετανία, η κομητεία Κάμπερλαντ θεωρήθηκε χωριστή από την κομητεία Σάλεμ το 1748 και ονομάστηκε από τον Δούκα του Κάμπερλαντ.  Τα οικονομικά πλεονεκτήματα της κομητείας ήταν γεωργικά και μεταποιητικά, πιο συγκεκριμένα η κομητεία επικεντρώθηκε στα φρούτα και τα λαχανικά, καθώς και στα γυάλινα σκεύη και στα κονσερβοποιημένα τρόφιμα.

Εκτός από τη γεωργία και τα γυαλικά, η κομητεία είναι γνωστή για τις ναυτιλιακές της βιομηχανίες. Η κύρια θαλάσσια εξαγωγή της ήταν τα στρείδια μέχρι τη δεκαετία του 1950 όταν η ασθένεια κατέστρεψε τον πληθυσμό των στρειδιών.  Με τη βιομηχανία των στρειδιών ήρθε η ναυπηγική το 1780. Αργότερα, η βιομηχανική επανάσταση και η ανάπτυξη των σιδηροδρόμων αύξησαν τον αριθμό των πλοίων και τους τύπους πλοίων που κατασκευάζονταν.  Στα τέλη του 19ου αιώνα, τα πλοία άλλαξαν από το μοντέλο sloop στο schooner για να είναι πιο χρήσιμα για τα στρείδια.

## Γεωγραφία
Σύμφωνα με το Γραφείο Απογραφής των ΗΠΑ, από την Απογραφή του 2020, η κομητεία είχε συνολική έκταση 677,85 τετραγωνικά μίλια (1.755,6 τ.χλμ), εκ των οποίων 483,36 τετραγωνικά μίλια (1,251,9 τ.χλμ) ήταν γη και 196 τ. μίλια καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Νιου Τζέρσεϊ
Κομητεία Ουαϊόμινγκ (Νέα Υόρκη)

Η **Κομητεία Ουαϊόμινγκ** () είναι κομητεία στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 40.531 κάτοικοι.  Η έδρα της κομητείας είναι η Βαρσοβία.  Το όνομα έχει τροποποιηθεί από μια λέξη Lenape (Delaware) των ιθαγενών της Αμερικής που σημαίνει «πλατιά εδάφη». Η κομητεία δημιουργήθηκε από την κομητεία Τζενές το 1841. Είναι μια από τις κυρίως αγροτικές κομητείες της Νέας Υόρκης. Με περίπου 47.500 αγελάδες γαλακτοπαραγωγής στην κομητεία, υπάρχουν περισσότερα βοοειδή στην κομητεία παρά άνθρωποι. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 596 τετραγωνικά μίλια (1.540 km2), εκ των οποίων 593 τετραγωνικά μίλια (1.540 km2) είναι στεριά και 3,5 τετραγωνικά μίλια (9,1 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νέας Υόρκης
Κομητεία Σόμερσετ (Μέιν)

Η **Κομητεία Σόμερσετ** () είναι κομητεία στην πολιτεία του Μέιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 50.477.  Έδρα της κομητείας του είναι το Σκόχεγκαν.  Η κομητεία ιδρύθηκε την 1η Μαρτίου 1809   από τμήματα της κομητείας Κένεμπεκ και πήρε το όνομα της από την ομώνυμη κομητεία στην Αγγλία. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 4.094 τετραγωνικά μίλια (10.600 km2), εκ των οποίων 3.924 τετραγωνικά μίλια (10.160 km2) είναι ξηρά και 169 τετραγωνικά μίλια (440 km2) καλύπτονται από ύδατα (λίμνες, ποτάμια).  Είναι η τρίτη μεγαλύτερη κομητεία στο Μέιν ανά περιοχή.

## Παραπομπές


Κατηγορία:Κομητείες του Μέιν
Κομητεία Κάμπερλαντ (Μέιν)

Η **Κομητεία Κάμπερλαντ** () είναι κομητεία στην πολιτεία του Μέιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 303.069,  καθιστώντας την την πιο πυκνοκατοικημένη κομητεία στο Μέιν. Έδρα της κομητείας είναι το Πόρτλαντ.  Η κομητεία Κάμπερλαντ ιδρύθηκε το 1760 από ένα τμήμα της κομητείας Γιορκ, επαρχία του κόλπου της Μασαχουσέτης, και πήρε το όνομά της από τον Γουίλιαμ, Δούκα του Κάμπερλαντ, γιο του Βασιλιά Γεωργίου Β'. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.217 τετραγωνικά μίλια (3.150 τ.χλμ), εκ των οποίων 835 τετραγωνικά μίλια (2.160 τ.χλμ) είναι ξηρά και 382 τετραγωνικά μίλια (990 τ.χλμ) (31%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μέιν
Κομητεία Σόμερσετ (Μέριλαντ)

Η **Κομητεία Σόμερσετ** () είναι η νοτιότερη κομητεία στην πολιτεία του Μέριλαντ των ΗΠΑ. Από την απογραφή του 2020, ο πληθυσμός ήταν 24.620,  καθιστώντας την την δεύτερη με λιγότερο πληθυσμό κομητεία στο Μέριλαντ. Η έδρα της κομητείας είναι η Πριγκίπισσα Άννα.  Η κομητεία ονομάστηκε από τη Μαίρη Σόμερσετ, σύζυγο του σερ Τζον Σόμερσετ και κόρη του Τόμας Αρούντελ, 1ου βαρώνου του Αρούντελ
(περ. 1560–1639). Ήταν επίσης η αδερφή της Ανν Κάλβερτ, βαρόνης της Βαλτιμόρης (1615–1649), η οποία αργότερα δάνεισε το όνομά της στην κομητεία Ανν Αρούντελ, η οποία ιδρύθηκε το 1650 ως η τρίτη κομητεία του  Μέριλαντ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 610 τετραγωνικά μίλια (1.600 km2), εκ των οποίων 320 τετραγωνικά μίλια (830 km2) είναι ξηρά και 291 τετραγωνικά μίλια (750 km2) (48%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μέριλαντ
Ανίλ Κουμάρ Ντας

Ο **Ανίλ Κουμάρ Ντας** (αγγλ. *Anil Kumar Das*, 1 Φεβρουαρίου 1902 – 18 Φεβρουαρίου 1961) ήταν Ινδός αστρονόμος, που συνεισέφερε στη μελέτη του Ήλιου και στην ηλιακή φυσική, ως υπεύθυνος του Ηλιακού Αστεροσκοπείου του Κοντάικάναλ.

## Βιογραφικά στοιχεία
Ο Ντας γεννήθηκε στην πόλη Τσινσούρα, τη σημερινή Χούγκλι-Τσουτσούρα της Δυτικής Βεγγάλης. Απεφοίτησε από το Πανεπιστήμιο της Καλκούτας (πτυχίο και μεταπτυχιακό δίπλωμα ειδικεύσεως) και στη συνέχεια εκπόνησε διδακτορική διατριβή στη φασματοσκοπία, στο Πανεπιστήμιο της Σορβόνης (Παρίσι) υπό την επίβλεψη του Σαρλ Φαμπρί. Μετά την απόκτηση του διδακτορικού του, ο Ντας συνεργάσθηκε στο γερμανικό Πανεπιστήμιο του Γκέτινγκεν με τον Μαξ Μπορν, στο εκεί Ινστιτούτο Θεωρητικής Φυσικής (*Institut für Theoretische Physik*). Κατόπιν συνεργάσθηκε με τον Γκούσταφ Άουγκενχάιστερ (*Gustav Augenheister*) στο Γεωφυσικό Ινστιτούτο και για ένα μικρό χρονικό διάστημα στο Αστεροσκοπείο Ηλιακής Φυσικής στο Κέιμπριτζ της Αγγλίας. Στη συνέχεια επέστρεψε στην Ινδία και το 1930 άρχισε να εργάζεται στην Ινδική Μετεωρολογική Υπηρεσία, ενώ το 1937 διορίσθηκε βοηθός διευθυντή στο Αστεροσκοπείο του Κοντάικάναλ. Το 1946 έγινε διευθυντής στο ίδιο Αστεροσκοπείο, θέση στην οποία παρέμεινε μέχρι τη συνταξιοδότησή του το 1960. Ο επιστήμονας απεβίωσε το επόμενο έτος, σε ηλικία 59 ετών, στο Χαϊντεραμπάντ της Ινδίας.

## Επιστημονική συνεισφορά
Το μεγαλύτερο μέρος των επιστημονικών ερευνών του Ντας ήταν στην ειδικότητα της ηλιακής φυσικής, κυρίως στο παρατηρησιακό πεδίο, συγκεκριμένα στη φασματοφωτομετρική μελέτη των ηλιακών κηλίδων και της ηλιακής χρωμόσφαιρας. Κατά το Διεθνές Γεωφυσικό Έτος (1957-1958), είχε ανατεθεί σε αστεροσκοπεία στη Μαδρίτη, την Ινδία και τη Μανίλα των Φιλιππίνων η ευθύνη για την παρακολούθηση των ηλιακών φαινομένων. Το Ηλιακό Αστεροσκοπείο του Κοντάικάναλ στη Νότια Ινδία, υπό τη διεύθυνση του Ντας, πραγματοποίησε αυτή την παρακολούθηση με χρήση του πρόσφατα κατασκευασμένου Τηλεσκοπίου Ηλιακής Σήραγγας. Το 1960 ο Ντας ήταν υπεύθυνος για την εγκατάσταση ενός νέου τηλεσκοπίου στο Αστεροσκοπείο του, με το οποίο πραγματοποιήθηκαν μετά τον θάνατό του μερικές από τις πρώτες έρευνες ηλιοσεισμολογίας στην ιστορία. Εκτός αυτών, ο Ντας συνεισέφερε γενικότερα σε σημαντικό βαθμό στην ανάπτυξη του εξοπλισμού του Αστεροσκοπείου του Κοντάικάναλ, αλλά και στην ανάδειξη πολυάριθμων νέων ερευνητών στην παρατηρησιακή αστρονομία.

## Τιμητικές διακρίσεις
Ο Ανίλ Κουμάρ Ντας εκλέχθηκε εταίρος της Βασιλικής Αστρονομικής Εταιρείας το 1935, σε ηλικία μόλις 32 ετών. Αργότερα εκλέχθηκε εταίρος του Εθνικού Ινστιτούτου Επιστημών της Ινδίας (NISI), το οποίο εξελίχθηκε στη μετέπειτα Ινδική Εθνική Ακαδημία Επιστήμης (INSA). Το 1960 ο Ντας τιμήθηκε από την Κυβέρνηση της Ινδίας με το παράσημο Πάντμα Σρι.

* Ο κρατήρας Ντας (Das) στην αόρατη από τη Γη πλευρά της Σελήνης πήρε το όνομά του προς τιμή του Ανίλ Κουμάρ Ντας.

## Παραπομπές


## Εξωτερικοί σύνδεσμοι

* Ινδική Αστρονομία: Από το Τζαντάρ μαντάρ έως τον Καβαλούρ

Κατηγορία:Ινδοί αστρονόμοι
Κατηγορία:Αστρονόμοι του 20ού αιώνα
Τουρσουνζόντα

Η **Τουρσουνζόντα** ή **Τουρσουνζαντέ** (τατζ. Турсунзода, ρωσ. Турсунзаде) είναι παραμεθόρια πόλη του δυτικού Τατζικιστάν, γνωστή για το τεράστιο εργοστάσιο αλουμινίου ΤαντΑΖ. Βρίσκεται 60&nbsp;χιλιόμετρα δυτικά της πρωτεύουσας Ντουσαμπέ, κοντά στα σύνορα με το Ουζμπεκιστάν. Είναι κτισμένη σε υψόμετρο 705 μέτρα πάνω από την επιφάνεια της θάλασσας, κοντά σε τρεις τουλάχιστον ποταμούς: τον Σιρκέντ στα δυτικά, τον Καρατάγκ στα ανατολικά και τον Καφιρνιχάν πιο μακριά στα ανατολικά. Σύμφωνα με εκτίμηση του 2020, ο πληθυσμός της κυρίως πόλεως ήταν 55.700 κάτοικοι και της όλης μητροπολιτικής περιοχής της (με εννέα εξωτερικές κοινότητες) 298.800 κάτοικοι. Το 1989 (στο τέλος της εποχής της Σοβιετικής Ενώσεως) ο πληθυσμός της κυρίως πόλεως ήταν 40.600 κάτοικοι. Στη θέση της Τουρσουνζόντα βρισκόταν αρχικώς το χωριό **Ρεγκάρ**, ονομασία που σημαίνει «πόλη στην άμμο».

Στην πόλη λειτουργούν δύο περιφερειακοί τηλεοπτικοί σταθμοί (TV-REGAR and TV-TADAZ) και ένας ραδιοφωνικός, και εκδίδονται δύο εφημερίδες (*Aluminiy Tojikiston* and *Regar*). Η πόλη είναι η έδρα του ποδοσφαιρικού συλλόγου Ρεγκάρ-ΤαντΑΖ Τουρσουνζόντα.

## Ιστορία
Το 1935 ο οικισμός αναγνωρίσθηκε ως πόλη (δήμος). Το 1978 η πόλη, που ήταν γνωστή ακόμη ως Ρεγκάρ, και μαζί της ολόκληρο το διοικητικό της διαμέρισμα, μετονομάσθηκαν σε «Τουρσουνζόντα» προς τιμή του ομώνυμου εθνικού ποιητή των Τατζίκων Μιρζό Τουρσούν-Ζαντέ. Ο σιδηροδρομικός σταθμός της φέρει ακόμη την παλαιά ονομασία, της Ρεγκάρ. Η πόλη αναπτύχθηκε ως περιφερειακό κέντρο μιας αγροτικής περιοχής στο δυτικό μέρος της Κοιλάδας Χισάρ. Στην περιοχή αυτή καλλιεργούνται οπωροφόρα δέντρα (ιδίως γκρέιπφρουτ), λαχανικά και βαμβάκι. Χάρη στην τακτική και άφθονη άρδευση από τους γειτονικούς ποταμούς, το Διαμέρισμα Τουρσουνζόντα αποτελεί και μείζονα ορυζοπαραγωγό περιοχή, παράγοντας 1.400 τόνους ρυζιού ετησίως, το 13% της συνολικής παραγωγής ρυζιού της χώρας το 2006. Κατά τη δεκαετία του 1960 άρχισε να λειτουργεί ο κοντινός υδροηλεκτρικός σταθμός του Φράγματος Νουρέκ στον ποταμό Βακς, γεγονός που κατέστησε την πόλη μια ευνοϊκή τοποθεσία και για την ανάπτυξη βαριάς βιομηχανίας, και εκτός του εργοστασίου αλουμινίου, άρχισαν να λειτουργούν και εργοστάσια πορσελάνης, καλωδίων, τουβλοποιεία και εκκοκιστήρια βαμβακιού.

## Το εργοστάσιο αλουμινίου
thumb|200px|left|Το εργοστάσιο αλουμινίου στην Τουρσουνζόντα
To εργοστάσιο παραγωγής αλουμινίου στην Τουρσουνζόντα, το TadAZ, είναι το μεγαλύτερο εργοστάσιο αυτού του είδους σε ολόκληρη την Κεντρική Ασία και ένα από τα δύο ή τρία μεγαλύτερα σε όλη τη Γη, όντας η βασική βιομηχανική εγκατάσταση στο Τατζικιστάν. Μετά τη διάλυση της Σοβιετικής Ενώσεως, στην οποία ανήκε, η χώρα δεν έχει δικό της μετάλλευμα αλουμινίου, οπότε η πρώτη ύλη για το εργοστάσιο (βωξίτης) αναγκαστικώς εισάγεται από το εξωτερικό. Η ανέγερση του κυρίως εργοστασίου ξεκίνησε το 1972 και η πρώτη χύτευση αλουμινίου έλαβε χώρα στις 31 Μαρτίου 1975. Το TadAZ καταναλώνει το 40% της ηλεκτρικής ενέργειας στη χώρα, ενώ μια μελέτη του 2002 υποστηρίζει ότι ευθύνεται για σημαντική ρύπανση των υδάτων της περιοχής με φθόριο και ρύπανση του αέρα.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Τατζικιστάν
Μιρζό Τουρσούν-Ζοντά

Ο **Μιρζό Τουρσούν-Ζοντά** ή **Μιρζό Τουρσούν Ζαντέ** (τατζ. Мирзо Турсунзода, ρωσ. Мирзо Турсун-заде, 2 Μαΐου 1911 &mdash; 24 Σεπτεμβρίου 1977) ήταν σημαντικός Τατζίκος και Σοβιετικός ποιητής και εξέχων παράγοντας στην πολιτική ζωή της τότε Τατζικικής Σοβιετικής Σοσιαλιστικής Δημοκρατίας. Ο Μιρζό Τουρσούν-Ζοντά ήταν ακαδημαϊκός, πλήρες μέλος της Τατζικικής Ακαδημίας Επιστημών, μέλος της Κεντρικής Επιτροπής του Κομμουνιστικού Κόμματος του Τατζικιστάν και μέλος της Ένωσης Σοβιετικών Συγγραφέων. Στον Τουρσούν-Ζοντά απονεμήθηκε μεταθανατίως, το έτος 2001, το βραβείο-παράσημο του Ήρωα του Τατζικιστάν. 

Ο Μιρζό Τουρσούν-Ζοντά γεννήθηκε στην κωμόπολη Καρατάγκ του τότε Εμιράτου της Μπουχάρας. Συνέθεσε ποίηση κυρίως στην τατζικική γλώσσα, αλλά και στη ρωσική, στο ύφος του σοσιαλιστικού ρεαλισμού, έργο που συμποσούται σε δέκα μεγάλα ποιήματα, που δημοσιεύθηκαν αυτοτελώς, με πρώτο το «Солнце страны» το 1936 και τελευταίο το «От Ганга до Кремля» το 1970. Εκτός αυτών, έγραψε δύο συλλογές μελοποιήσιμων ποιημάτων (που ονόμασε «κύκλους στίχων»), την *Ινδική Μπαλάντα* το 1947-1948 και την *Εγώ στην Ελεύθερη Ανατολή* το 1950. Πέρα από το ποιητικό έργο του, ο Μιρζό Τουρσούν-Ζοντά έγραψε το σενάριο για τη ρωσόφωνη δραματική κινηματογραφική ταινία «Как велит сердце» (1968). Απεβίωσε στο Ντουσαμπέ, πρωτεύουσα του Τατζικιστάν, το 1977, σε ηλικία 66 ετών.

## Τιμητικές διακρίσεις
Το πρόσωπο του ποιητή απεικονίζεται στην εμπρόσθια όψη του χαρτονομίσματος του ενός σομόνι του Τατζικιστάν. Η πόλη Τουρσουνζόντα της χώρας, που παλαιότερα ονομαζόταν Ρεγκάρ, πήρε τη σημερινή της ονομασία από το επώνυμο του ποιητή. Το Μουσείο Λογοτεχνίας του Ντουσαμπέ, πρωτεύουσας του Τατζικιστάν, ιδρύθηκε το 1981, ώστε να τιμηθεί η 70ή επέτειος από τη γέννηση του ποιητή. Ο ίδιος ο Μιρζό Τουρσούν-Ζοντά είχε βραβευθεί όσο ζούσε, το 1948, με το Κρατικό Βραβείο Ε.Σ.Σ.Δ., γνωστό τότε ως «Βραβείο Στάλιν», το 1960 με το Βραβείο Λένιν, το 1967 με το παράσημο του Ήρωα της Σοσιαλιστικής Εργασίας, το 1971 με το παράσημο του Τάγματος της Οκτωβριανής Επανάστασης, ενώ μεταθανατίως (και μετακομμουνιστικώς), το έτος 2001, τού απονεμήθηκε το βραβείο-παράσημο του Ήρωα του Τατζικιστάν.

## Παραπομπές


Κατηγορία:Σοβιετικοί λογοτέχνες
Κατηγορία:Τατζίκοι
Κατηγορία:Τατζίκοι πολιτικοί
Χαντίσα Κουρμπόνοβα

Η **Χαντίσα Κουρμπόνοβα** (τατζ. Ҳадиса Қурбонова, γενν. 17 Φεβρουαρίου 1940), γνωστή και μονωνυμικά ως **Χαντίσα**, είναι Τατζίκα ποιήτρια και θεατρική συγγραφέας, που ανακηρύχθηκε «εθνική ποιήτρια» του Τατζικιστάν το 2010.

## Βίος και σταδιοδρομία
Η Κουρμπόνοβα γεννήθηκε στο χωριό Χαβαλίνγκ ή στο Σουράκ του Σαριχοσάρ του Διαμερίσματος Κούλομπ της Περιφέρειας Χατλόν, στην οικογένεια ενός σιδερά. Ωστόσο έμεινε ορφανή από τους γονείς της και έτσι πέρασε την παιδική της ηλικία στο ορφανοτροφείο του Σαριχοσάρ. Το 1963 απεφοίτησε με άριστα από το Κρατικό Πανεπιστήμιο του Τατζικιστάν, το σημερινό Εθνικό Πανεπιστήμιο του Τατζικιστάν, και το 1965 από το τμήμα σπουδών δια αλληλογραφίας του Ινστιτούτου Συγγραφής της Μόσχας, ενώ από το 1963 εργαζόταν στο τμήμα παιδικής λογοτεχνίας του εκδοτικό οίκο «Ιρφόν». Το 1965 προσλήφθηκε στο περιοδικό *Πιονίρι Τατζικιστόν*, όπου και παρέμεινε μέχρι το 1967. Από το 1967 μέχρι το 1974 απασχολήθηκε ως συντάκτρια στην κρατική επιτροπή για τη ραδιοτηλεόραση, και κατόπιν στην κρατική επιτροπή για τις εκδόσεις, την εκτύπωση και το εμπόριο βιβλίων. Επίσης, από το 1973 έως το 1988 εργάσθηκε αποτελεσματικά στον εκδοτικό οίκο «Adib». Το 1977 έγινε μέλος του Κομμουνιστικού Κόμματος της Σοβιετικής Ένωσης και το επόμενο έτος μέλος της Ένωσης Σοβιετικών Συγγραφέων.

Τα πρώτα ποιήματα της Κουρμπόνοβα άρχισαν να εμφανίζονται κατά τη δεκαετία του 1960 και αρύονταν τη θεματολογία τους από τον έρωτα και τον πατριωτισμό. Από τότε έγραψε και μερικά θεατρικά έργα, τα οποία έχουν σύγχρονα θέματα. Παρέμεινε δραστήρια στη λογοτεχνική σκηνή του και μετά την κατάρρευση της Σοβιετικής Ενώσεως και την ανακήρυξη της ανεξαρτησίας του Τατζικιστάν το 1991, εμφανιζόμενη σε λογοτεχνικά φεστιβάλ και επιμελούμενη το έργο νεότερων συγγραφέων.

Το 1994 η Κουρμπόνοβα έλαβε τον τιμητικό τίτλο του «Επίτιμου Εργάτη Πολιτισμού της Δημοκρατίας του Τατζικιστάν». Το 2003 της απονεμήθηκε το Βραβείο «Μιρζό Τουρσούν-Ζοντά» για το βιβλίο της *Κανείς δεν αξίζει άλλον*. Εκτός αυτών, είναι κάτοχος των τιμητικών διακρίσεων «Αριστεία του Τατζικικού Τύπου», «Αριστεία του πολιτισμού του Τατζικιστάν», «Αριστεία της Εκπαιδεύσεως του Τατζικιστάν» και του Σήματος «Λόγος» της Ενώσεως Συγγραφέων του Τατζικιστάν.

Η Χαντίσα Κουρμπόνοβα είναι έγγαμη και έχει τρεις θυγατέρες (τη Νοντίρα, τη Ναζίρα και τη Μαντίνα) και επτά εγγόνια (Μαρούφ, Κομρόν, Καμίλλα, Νοχίντ, Σοχίνα, Σιγιοβούς και Μουχαμάντ).

## Επιλεγμένη εργογραφία
### Ποίηση
* *Ντουνιόι τζαβονί* (= «ο κόσμος της νιότης», 1967).
* *Παϊμόν* (= «συμφωνία», 1972)
* *Σουκρόνα* (= «ευχαριστίες», 1980)
* *Νούρι Οκτιόμπρ* (= «το φως του Οχτώβρη», 1981)
* *Νταργκοχί Οφτόμπ* (= «το κατώφλι του ήλιου», 1986)

### Θεατρικά έργα
* *Μουνιζά* (1976)
* *Ντουρόχα* (= «διχάλα στο δρόμο», 1978)
* *Μασαλί τζοβίντ* (= «αιώνια φλόγα», 1984)

## Παραπομπές


Κατηγορία:Τατζίκοι
Κατηγορία:Ποιήτριες
Κατηγορία:Ασιάτες θεατρικοί συγγραφείς
Κατηγορία:Μέλη του Κομμουνιστικού Κόμματος Σοβιετικής Ένωσης
Περιστατικό στη γέφυρα του Άουλ Κρικ

Το ***Περιστατικό στη γέφυρα του Άουλ Κρικ*** είναι διήγημα του 1890 του Αμερικανού συγγραφέα και βετεράνου του Εμφυλίου Πολέμου Αμβρόσιου Μπιρς, που περιγράφεται ως «ένα από τα διασημότερα και συχνά ανθολογούμενα διηγήματα της αμερικανικής λογοτεχνίας». Δημοσιεύθηκε αρχικά στην εφημερίδα *The San Francisco Examiner* στις 13 Ιουλίου 1890 και πρωτοσυλλέχθηκε στο βιβλίο του Μπιρς *Ιστορίες στρατιωτών και πολιτών* (*Tales of Soldiers and Civilians*, 1891). Η ιστορία διαδραματίζεται κατά τη διάρκεια του Αμερικανικού Εμφυλίου Πολέμου και είναι γνωστή για την ακανόνιστη χρονική σειρά και την ανατροπή στην πλοκή της. Η εγκατάλειψη της αυστηρής γραμμικής αφήγησης από τον Μπιρς χάριν του εσώτερου νου του πρωταγωνιστή αποτελεί πρώιμο δείγμα αφηγηματικού τρόπου με βάση τη συνειδησιακή ροή.

## Παραπομπές


Κατηγορία:Διήγημα
Κομητεία Τιτόν (Ουαϊόμινγκ)

Η **Κομητεία Τιτόν** () είναι κομητεία στην πολιτεία του Ουαϊόμινγκ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 23.331 κάτοικοι.  Η έδρα της κομητείας του είναι το Τζάκσον.  Η δυτική οριογραμμή της είναι επίσης τα σύνορα της πολιτείας Ουαϊόμινγκ που μοιράζονται με το Άινταχο και το νότιο άκρο της Μοντάνα.

## Ιστορία
Η κομητεία δημιουργήθηκε στις 15 Φεβρουαρίου 1921, από ένα τμήμα της κομητείας Λίνκολν. Η διοικούσα οργάνωσή του ολοκληρώθηκε το 1922.  Η κομητεία ονομάστηκε για την οροσειρά Τιτόν.  Η κομητεία δημιουργήθηκε επειδή οι κάτοικοι ζούσαν πολύ μακριά από το Κέμερερ, την έδρα της κομητείας της Λίνκολν. Η δημιουργία της κομητείας απαιτούσε μια ειδική πράξη του νομοθετικού σώματος του Ουαϊόμινγκ, επειδή η περιοχή ήταν πολύ φτωχή και είχε πολύ λίγους ανθρώπους για να πληρούν τις προϋποθέσεις για το καθεστώς της κομητείας σύμφωνα με τις συνήθεις απαιτήσεις.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 4.216 τετραγωνικά μίλια (10.920 km2), εκ των οποίων 3.995 τετραγωνικά μίλια (10.350 km2) είναι στεριά και 221 τετραγωνικά μίλια (570 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Ουαϊόμινγκ
Κομητεία Σόμερσετ (Νιου Τζέρσεϊ)

Η **Κομητεία Σόμερσετ** () είναι κομητεία στην πολιτεία του Νιου Τζέρσεϊ των Ηνωμένων Πολιτειών Αμερικής. Από την απογραφή του 2020, η κομητεία ήταν η 13η πιο πυκνοκατοικημένη κομητεία της πολιτείας,  με πληθυσμό 345.361 κάτοικοι, τον υψηλότερο αριθμό δεκαετιών που είχε ποτέ και μια αύξηση 21.917 (+6,8%) από την απογραφή του 2010 με 323.444 κάτοικους. Η κομητεία αποτελεί μέρος της μητροπολιτικής περιοχής της Νέας Υόρκης. Έδρα της κομητείας του είναι το Σόμερβιλλ. Η κομητεία είναι μια από τις παλαιότερες κομητείες της Αμερικής και πήρε το όνομά της από την αγγλική ομώνυμη κομητεία.

Σύμφωνα με το Γραφείο Απογραφής των ΗΠΑ, από την Απογραφή του 2020, η κομητεία είχε συνολική έκταση 304,95 τετραγωνικά μίλια (789,8 τετρ. χιλιόμετρα), εκ των οποίων 301,87 τετραγωνικά μίλια (781,8 km2) ήταν γη  και 3,09 τετραγωνικά μίλια (8.0 τετρ. χιλιομ.) ήταν νερό.

## Ιστορία
Η περιοχή εγκαταστάθηκε για πρώτη φορά το 1681 στην περιοχή του Bound Brook και η κομητεία ιδρύθηκε με καταστατικό στις 22 Μαΐου 1688. Οι περισσότεροι από τους πρώτους κατοίκους ήταν Ολλανδοί.

Κατά τη διάρκεια του Πολέμου της Αμερικανικής Επανάστασης, ο Στρατηγός Τζορτζ Ουάσιγκτον και τα στρατεύματά του παρέλασαν στην κομητεία σε πολλές περιπτώσεις και κοιμήθηκαν σε πολλά από τα σπίτια που βρίσκονται σε όλη την περιοχή. Η κομητεία έπαιξε επίσης σημαντικό ρόλο κατά τη διάρκεια του Α' Παγκοσμίου Πολέμου και του Β' Παγκοσμίου Πολέμου. Εδώ δημιουργήθηκαν αποθήκες όπλων και εργοστάσια κατασκεύαζαν τις μάλλινες κουβέρτες του στρατού. Για μεγάλο μέρος της ιστορίας της, η κομητεία ήταν κυρίως αγροτική κομητεία. Στα τέλη του 19ου αιώνα, η περιοχή Σόμερσετ Χιλλς της κομητείας έγινε δημοφιλής περιοχή για εξοχικές κατοικίες που χτίστηκαν από πλούσιους βιομήχανους. Η περιοχή εξακολουθεί μέχρι σήμερα να είναι το σπίτι πλούσιων ανθρώπων που έχουν επιχειρήσεις.

## Παραπομπές


Κατηγορία:Κομητείες του Νιου Τζέρσεϊ
Ζέλινο

Το **Ζέλινο** (σλαβομακεδονικά: Желино) ή **Ζελίνα** (αλβανικά: *Zhelinë*) είναι χωριό και έδρα του Δήμου Ζέλινο στην Βόρεια Μακεδονία.

## Πληθυσμός

Σύμφωνα με την απογραφή του 2021, το Ζέλινο είχε 3.432 κατοίκους με την ακόλουθη εθνοτική σύνθεση: 

* Αλβανοί 3.340
* Άτομα για τους οποίους λαμβάνονται δεδομένα από διοικητικές πηγές 91
* Άλλες εθνικές ομάδες 1

Σύμφωνα με την απογραφή του 2002, το χωριό είχε συνολικά 4.110 κατοίκους. Οι εθνοτικές ομάδες στο χωριό περιλαμβάνουν 4100 Αλβανούς, έναν Βόσνιο και εννέα άλλες εθνοτικές ομάδες.

Σύμφωνα με αλβανική απογραφή του 1942, το Ζέλινο κατοικείται από 1219 Μουσουλμάνους Αλβανούς.

## Παραπομπές


Κατηγορία:Δήμος Ζέλινο
Eyes of Wakanda

Το ***Eyes of Wakanda*** είναι Αμερικανική τηλεοπτική μίνι σειρά κινουμένων σχεδίων που δημιουργήθηκε από τον Τοντ Χάρις για τη συνδρομητική υπηρεσία Disney+, βασισμένη στην τοποθεσία των Marvel Comics Γουακάντα. Σε παραγωγή Marvel Studios Animation και Proximity Media, είναι η 15η τηλεοπτική σειρά του Κινηματογραφικού Σύμπαντος της Marvel (MCU) από την Marvel Studios, και η ιστορία της συμβαδίζει με τα γεγονότα των ταινιών του franchise. Ακολουθεί πολεμιστές από την Γουακάντα και προγόνους του Τ'Τσάλα, με τον Χάρις να είναι σκηνοθέτης.

Τον Φεβρουάριο του 2021, ανακοινώθηκε η γενικότερη συμφωνία του Ράιαν Κούγκλερ με τις Disney και Proximity Media. Η ανάπτυξη μιας σειράς κινουμένων σχεδίων αποκαλύφθηκε τον Μάρτιο του 2023, και ανακοινώθηκε επίσημα ως *Eyes of Wakanda* τον Δεκέμβριο του 2023. Η ανάμειξη του Χάρις αποκαλύφθηκε τον Μάρτιο του 2024. Σε αντίθεση με τις προηγούμενες σειρές της Marvel Animation μέχρι τότε, το *Eyes of Wakanda* συνδέεται περισσότερο με άλλα πρότζεκτ του MCU, τοποθετούμενο σε διαφορετικά σημεία του Ιερού Χρονολογίου του franchise.

Το *Eyes of Wakanda* κυκλοφόρησε την 1 Αυγούστου 2025 στο Disney+, αποτελούμενο από τέσσερα επεισόδια. Είναι η πρώτη σειρά της Φάσης Έξι του MCU.

## Σύνοψη
Το *Eyes of Wakanda* ακολουθεί πολεμιστές από την Γουακάντα που ταξιδεύουν στον κόσμο για να ανακτήσουν επικίνδυνα αντικείμενα από βιμπράνιο σε διαφορετικά χρονικά σημεία και προγόνους του Τ'Τσάλα που μεταφέρουν τον μανδύα του Black Panther.

## Ηθοποιοί και χαρακτήρες

* Νόνι: Μια πολεμίστρια από την Γουακάντα
* Iron Fist: Ένας πολεμιστής με μια «λαμπερή γροθιά»

## Παραπομπές


## Εξωτερικοί σύνδεσμοι

* 

Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Black Panther (σειρά ταινιών)
Κατηγορία:Τηλεοπτικές σειρές της Έκτης Φάσης του Κινηματογραφικού Σύμπαντος της Marvel
Κατηγορία:Αμερικανικές δραματικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Ντανούτα Χύμπνερ

Η **Ντανούτα Μάρια Χύμπνερ** (πολωνικά: *Danuta Maria Hübner*, το γένος **Μουινάρσκα** [*Młynarska*], γενν. 8 Απριλίου 1948) είναι Πολωνή πολιτικός, διπλωμάτης, οικονομολόγος και ευρωβουλευτής. Υπηρέτησε ως Ευρωπαία Επίτροπος Περιφερειακής Πολιτικής από τις 22 Νοεμβρίου 2004 έως τις 4 Ιουλίου 2009, όταν παραιτήθηκε για να γίνει ευρωβουλευτής για την Πολιτική Πλατφόρμα. Το 2012, η καθηγήτρια Χύμπνερ έγινε μέλος του Διεθνούς Τιμητικού Συμβουλίου της Ευρωπαϊκής Ακαδημίας Διπλωματίας.

## Σπουδές
Η Χύμπνερ έλαβε το πτυχίο της στην Οικονομία στη Σχολή Οικονομικών Επιστημών της Βαρσοβίας το 1971, το διδακτορικό της στην Οικονομία στη Σχολή Οικονομικών Επιστημών της Βαρσοβίας το 1974 και το μεταδιδακτορικό της πτυχίο στις διεθνείς εμπορικές σχέσεις στη Σχολή Οικονομικών Επιστημών της Βαρσοβίας το 1980.

Η Χύμπνερ είχε υποτροφία Φουλμπράιτ το 1988-1990 στο Πανεπιστήμιο της Καλιφόρνια του Μπέρκλεϋ και έλαβε τιμητικό πτυχίο Νομικής από το Πανεπιστήμιο του Σάσσεξ το 2005.

## Πολιτική καριέρα

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Πολωνές πολιτικοί
Κατηγορία:Πολωνοί οικονομολόγοι
Κατηγορία:Πολωνοί διπλωμάτες
Κατηγορία:Απόφοιτοι της Σχολής Οικονομικών Επιστημών της Βαρσοβίας
Κατηγορία:Ευρωβουλευτές της Πολωνίας
Κατηγορία:Μέλη του Ενιαίου Εργατικού Κόμματος Πολωνίας
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αξιωματικοί της Λεγεώνας της Τιμής
Ζαφαρουλάχ Χαν Τζαμαλί

Ο **Μιρ Ζαφαρουλάχ Χαν Τζαμαλί** (ουρντ. ر ظفراللہ خان جمالی , γεννήθηκε την 1η Ιανουαρίου 1944 και πέθανε στις 2 Δεκεμβρίου 2020) ήταν Πακιστανός πολιτικός, που διετέλεσε ως ο 15ος στην ιστορία πρωθυπουργός του Πακιστάν, από το 2002 μέχρι την παραίτησή του το 2004. Υπήρξε ο μόνος μέχρι σήμερα εκλεγμένος πρωθυπουργός της χώρας που καταγόταν από το πακιστανικό Βαλουχιστάν.

Αρχικώς υποστηρικτής του Πακιστανικού Λαϊκού Κόμματος (PPP), ο Τζαμαλί προήλθε από την πολιτική σκηνή του Μπαλουχιστάν, όπου κυβερνήτης από το 1978 έως το 1984 ήταν ο στρατηγός Ραχιμουντίν Χαν. Στην κεντρική πολιτική σκηνή του Πακιστάν εισήλθε ως μέλος της κυβερνήσεως του Ναγουάζ Σαρίφ και Υπουργός-κυβερνήτης του Βαλουχιστάν για δύο μη διαδοχικές θητείες (από τον Ιούνιο έως τον Δεκέμβριο του 1988 και από τον Νοέμβριο του 1996 έως τον Φεβρουάριο του 1997). Αν και ήταν ανώτερος ηγέτης της Πακιστανικής Μουσουλμανικής Ενώσεως (PML) και έμπιστος του Σαρίφ, οι σχέσεις των δύο ανδρών ψυχράνθηκαν και ο Τζαμαλί εντάχθηκε στην Ομάδα Κουέιντ ε Αζάμ, που αποσχίσθηκε από την PML μετά το πραξικόπημα του 1999 υπό την ηγεσία του στρατηγού Περβέζ Μουσάραφ. Στις Γενικές εκλογές του 2002 ο Τζαμαλί κέρδισε το αξίωμα του πρωθυπουργού, καθώς οι υποστηρικτές και οι συνάδελφοί του διέσχισαν τις κόμματικές γραμμές για να τον υποστηρίξουν. Στις 21 Νοεμβρίου 2002 ο Τζαμάλι διορίστηκε από τον Πρόεδρο πρωθυπουργός του Πακιστάν. Ορκίστηκε στις 23 Νοεμβρίου, υπηρετώντας στη θέση αυτή μέχρι που αναπάντεχα ανεκοίνωσε την παραίτησή του το 2004. Αυτή ήταν η πέμπτη συντομότερη θητεία δημοκρατικώς εκλεγμένου πρωθυπουργού στην ιστορία του Πακιστάν.

## Οικογένεια και σπουδές
Ο Τζαμαλί γεννήθηκε την 1η Ιανουαρίου σε μια οικογένεια γαιοκτημόνων με παρουσία στην τοπική πολιτική και θρησκευτική ζωή, στο χωριό Ροτζχάν της Επαρχίας Βαλουχιστάν, στις τότε Βρετανικές Ινδίες, στο σημερινό Διαμέρισμα Τζαφαραμπάντ. Ο Τζαμαλί σπούδασε αρχικώς στο Κολέγιο Λώρενς του Μουρί, με αποφοίτηση από το Κολέγιο Άιτσισον της Λαχόρης. Κατόπιν φοίτησε σε ένα κρατικό κολέγιο για το πτυχίο του και μεταπτυχιακά στην πολιτική επιστήμη στο Πανεπιστήμιο του Παντζάμπ., τελειώνοντας τις σπουδές του το 1965. Την εποχή εκείνη ήταν πολύ καλός παίκτης του χόκεϊ επί χόρτου, και αργότερα, μετά την πρωθυπουργική θητεία του, διετέλεσε πρόεδρος της Ομοσπονδίας Χόκεϊ της χώρας.

## Παραπομπές


## Εξωτερικοί σύνδεσμοι
* 

Τζαμαλι, Ζαφαρουλαχ Χ
Αμπάν Μαρκέρ Καμπρατζί

Η **Αμπάν Μαρκέρ Καμπρατζί** (αγγλ. *Aban Marker Kabraji*, γεννήθ. 12 Μαρτίου 1953) είναι Πακιστανή επιστήμονας, βιολόγος και οικολόγος. Διετέλεσε διευθύντρια του Περιφερειακού Γραφείου Ασίας της Διεθνούς Ενώσεως Προστασίας της Φύσεως (IUCN), μέχρι και τις αρχές του 2021, ενώ νωρίτερα ήταν εκπρόσωπος του Πακιστάν στο γραφείο της χώρας του IUCN.

Η Α.Μ. Καμπρατζί γεννήθηκε στη Βομβάη, το σημερινό Μουμπάι της Ινδίας, από Πάρσους γονείς, ως το μεγαλύτερο από τρία αδέλφια και ανιψιά του διπλωμάτη Τζαμσήντ Μαρκέρ (1922-2018).

Η ηγεσία της Καμπρατζί στο Περιφερειακό Γραφείο Ασίας της IUCN, με έδρα στην Μπανγκόκ της Ταϊλάνδης, από το 1998 μέχρι το 2021 αποδείχθηκε στρατηγικής σημασίας. Η Καμπρατζί επόπτευε ένδεκα γραφεία χωρών, που απασχολούσαν περίπου 300 ανθρώπους, καθώς και περί τις 70 περιβαλλοντικές πρωτοβουλίες. Η σχέση της Καμπρατζί με την IUCN χρονολογείται από το 1988, όταν έγινε μέλος του Γραφείου της στο Πακιστάν και κατόπιν αναδείχθηκε επικεφαλής του. Από τότε απέκτησε εκτεταμένη εμπειρία, διαπραγματευόμενη με κυβερνήσεις, με άλλα μέλη του IUCN και συνεργαζόμενες οικολογικές οργανώσεις για την υποστήριξη της εφαρμογής σημαντικών παγκόσμιων συμβάσεων, όπως είναι η Σύμβαση για τη Βιολογική Ποικιλότητα, η Σύμβαση Ραμσάρ και η Σύμβαση για το Διεθνές Εμπόριο των Κινδυνευόντων Ειδών της άγριας πανίδας και χλωρίδας (CITES).

Η Α.Μ. Καμπρατζί συμμετέχει στη διαχείριση της περιφερειακής κοινής πρωτοβουλίας των IUCN-UNDP «Μαγγρόβια για το Μέλλον». Επίσης προτάθηκε για την προεδρία του TRAFFIC, ενός δικτύου για την παρακολούθηση του εμπορίου των άγριων ζώων. Επιπλέον η Καμπρατζί συμπροήδρευσε της συμβουλευτικής επιτροπής για το πρόγραμμα διαλόγου για το νερό «Οικοσυστήματα για τη ζωή» μεταξύ του Μπανγκλαντές και της Ινδίας. Ακόμη, η Καμπρατζί υπήρξε μέλος της Εξωτερικής Συμβουλευτικής Επιτροπής για το Παγκόσμιο Ινστιτούτο για τη Βιώσιμη Δασοκομία του Γέιλ, καθώς και της διοικούσας επιτροπής του Διεθνούς Ιδρύματος για την Αειφόρο Ανάπτυξη (IISD). Η Α.Μ. Καμπρατζί είναι εταίρος McCluskey και επισκέπτρια καθηγήτρια στη Σχολή Δασοπονίας και Περιβαλλοντικών Μελετών του Γέιλ, καθώς και μέλος της συμβουλευτικής επιτροπής του κέντρου των Ηνωμένων Εθνών για την Περιφερειακή Ανάπτυξη.

Στο παρελθόν η Καμπρατζί είχε ασχοληθεί με τη διατήρηση του κινδυνευόντα πληθυσμού της πράσινης χελώνας έξω από την ακτή του Καράτσι και του πακιστανικού Βαλουχιστάν.

## Παραπομπές


Κατηγορία:Πακιστανοί επιστήμονες
Κατηγορία:Ζωροάστριοι
Εγιαλέτι του Χαλεπίου

Το **Εγιαλέτι του Χαλεπίου** (οθωμανικά τουρκικά: *Eyālet-i Ḥaleb*) ήταν διοικητική εδαφική οντότητα της Οθωμανικής Αυτοκρατορίας, μετά την οθωμανική κατάκτηση κυβερνήθηκε από τη Δαμασκό, αλλά το 1534 το Χαλέπι έγινε η πρωτεύουσα ενός νέου εγιαλετιού. Η αναφερόμενη έκτασή του τον 19ο αιώνα ήταν 8.451 τετραγωνικά μίλια (21.888,1 km²). Η πρωτεύουσά του, το Χαλέπι, ήταν η τρίτη μεγαλύτερη πόλη της Οθωμανικής Αυτοκρατορίας κατά τον 16ο και 17ο αιώνα. 

Χάρη στη στρατηγική του γεωγραφική θέση στον εμπορικό δρόμο μεταξύ της Μικράς Ασίας και της ανατολής, το Χαλέπι αναδείχθηκε μεγάλη κατά την οθωμανική εποχή, κάποτε δεύτερο μόνο μετά την Κωνσταντινούπολη στην αυτοκρατορία. Στα μέσα του 16ου αιώνα, το Χαλέπι είχε εκτοπίσει τη Δαμασκό ως την κύρια αγορά αγαθών που έφταναν στην περιοχή της Μεσογείου από τα ανατολικά. Αυτό αντικατοπτρίζεται στο γεγονός ότι η London Levant Company, μια κοινή εμπορική εταιρεία που ιδρύθηκε το 1581 για να μονοπωλήσει το εμπόριο της Αγγλίας με την Οθωμανική Αυτοκρατορία, δεν προσπάθησε ποτέ να ρευστοποιήσει έναν παράγοντα ή πράκτορα στη Δαμασκό, παρά το γεγονός ότι είχε την άδεια να το κάνει. Το Χαλέπι χρησίμευε ως έδρα της εταιρείας μέχρι τα τέλη του 18ου αιώνα.

Ως αποτέλεσμα της οικονομικής ανάπτυξης, πολλά ευρωπαϊκά κράτη είχαν ανοίξει προξενεία στο Χαλέπι κατά τον 16ο και 17ο αιώνα, όπως το προξενείο της Δημοκρατίας της Βενετίας το 1548, το προξενείο της Γαλλίας το 1562, το προξενείο της Αγγλίας το 1583 και το προξενείο της Ολλανδίας το 1613.

Ωστόσο, η ευημερία που γνώρισε το Χαλέπι τον 16ο και τον 17ο αιώνα άρχισε να εξασθενεί καθώς η παραγωγή μεταξιού στο Ιράν έπεσε με την πτώση της δυναστείας των Σαφαβιδών το 1722. Στα μέσα του αιώνα, τα καραβάνια δεν έφερναν πλέον μετάξι από το Ιράν και η τοπική συριακή παραγωγή ήταν ανεπαρκής για την ευρωπαϊκή ζήτηση. Οι Ευρωπαίοι έμποροι εγκατέλειψαν το Χαλέπι και η πόλη εισήλθε σε μια οικονομική παρακμή που δεν αναστράφηκε μέχρι τα μέσα του 19ου αιώνα, όταν το βαμβάκι και ο καπνός τοπικής παραγωγής έγιναν τα κύρια προϊόντα ενδιαφέροντος για τους Ευρωπαίους.

Η οικονομία του Χαλεπίου επηρεάστηκε σοβαρά από το άνοιγμα της διώρυγας του Σουέζ το 1869. Αυτό, εκτός από την πολιτική αστάθεια που ακολούθησε την εφαρμογή μεγάλων μεταρρυθμίσεων το 1841 από την κεντρική κυβέρνηση, συνέβαλε στην παρακμή του Χαλεπίου και στην άνοδο της Δαμασκού ως σοβαρός οικονομικός και πολιτικός ανταγωνιστής με το Χαλέπι.

## Παραπομπές


Κατηγορία:Οθωμανική Συρία
Χαλεπίου
Κατηγορία:Ιστορία της Συρίας
Κομητεία Λαμάρ (Αλαμπάμα)

Η **Κομητεία Λαμάρ** () είναι κομητεία στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 13,661 κάτοικοι.Η διοικητική πρωτεύουσα (*έδρα*) είναι το Βέρνον.  Η κομητεία ιδρύθηκε το 1867 από τμήματα των κομητειών Μάριον και Φαγιέτ. Πήρε το όνομά της προς τιμήν του Λούσιους Λαμάρ, (1825–1893), δικαστή του Ανωτάτου Δικαστηρίου των ΗΠΑ.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 605 τετραγωνικά μίλια (1.570 km2), από τα οποία 605 τετραγωνικά μίλια (1.570 km2) είναι στεριά και 0,6 τετραγωνικά μίλια (1,6 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Αλαμπάμα
Κομητεία Λαμάρ (Μισισίπι)

Η **Κομητεία Λαμάρ** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 66,217 κάτοικοι.Η διοικητική πρωτεύουσα (*έδρα*) είναι το Πάρβις.  Η κομητεία ιδρύθηκε το 1904 από τμήματα των κομητειών Μάριον και Περλ Ρίβερ. Πήρε το όνομά της προς τιμήν του Λούσιους Λαμάρ, γερουσιαστή των ΗΠΑ από το Μισισίπι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 500 τετραγωνικών μιλίων (1.300 km2), εκ των οποίων 497 τετραγωνικά μίλια (1.290 km2) είναι στεριά και 3,4 τετραγωνικά μίλια (8,8 km2) (0,7%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μισισίπι
Κομητεία Λαμάρ (Τέξας)

Η **Κομητεία Λαμάρ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 50.088 κάτοικοι. Η διοικητική πρωτεύουσα (*έδρα*) είναι το Παρίσι. Η κομητεία δημιουργήθηκε το 1840 από τμήμα της κομητείας Ρεντ Ρίβερ. Πήρε το όνομά της προς τιμήν του Μιραμπό Λαμάρ, 3ο Πρόεδρο της Δημοκρατίας του Τέξας (1838–1842).

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 933 τετραγωνικά μίλια (2.420 km2), εκ των οποίων 907 τετραγωνικά μίλια (2.350 km2) είναι ξηρά και 26 τετραγωνικά μίλια (67 km2) (2,8%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Κομάντσι (Οκλαχόμα)

Η **Κομητεία Κομάντσι** () είναι κομητεία στην πολιτεία της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 121,574 κάτοικοι. Ιδρύθηκε το 1907 και η διοικητική πρωτεύουσα (*έδρα*) είναι το Λιούτον.  Πήρε το όνομά της από την φυλή των ινδιάνων Κομάντσι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.084 τετραγωνικά μίλια (2.810 km2), εκ των οποίων 1.069 τετραγωνικά μίλια (2.770 km2) είναι στεριά και 14 τετραγωνικά μίλια (36 km2) (1,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Οκλαχόμα
Κομητεία Κομάντσι (Τέξας)

Η **Κομητεία Κομάντσι** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 14,050 κάτοικοι. Η διοικητική πρωτεύουσα (*έδρα*) είναι το Κομάντσι. Η κομητεία δημιουργήθηκε το 1856 και πήρε το όνομά της από την φυλή των ινδιάνων Κομάντσι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 948 τετραγωνικά μίλια (2.460 km2), εκ των οποίων τα 9,9 τετραγωνικά μίλια (26 km2) καλύπτονται από ύδατα (λίμνες, ποτάμια).  Η κομητεία βρίσκεται περίπου 60 μίλια βόρεια του γεωγραφικού κέντρου του Τέξας.

## Παραπομπές


Κατηγορία:Κομητείες του Τέξας
Κομητεία Λίβινγκστον (Μίσιγκαν)

Η **Κομητεία Λίβινγκστον** () είναι κομητεία στην πολιτεία του Μίσιγκαν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 193.866 κάτοικοι.  Αποτελεί μέρος της Μητροπολιτικής Στατιστικής Περιοχής Ντιτρόιτ - Γουόρεν - Ντίαρμπορν. Η έδρα της κομητείας και η πολυπληθέστερη πόλη είναι το Χάουελ.  Η κομητεία ιδρύθηκε το 1833, αλλά οργανώθηκε επίσημα το 1836. Ως μία από τις «κομητείες του υπουργικού συμβουλίου» του Μίσιγκαν, μια ομάδα δέκα κομητειών των οποίων τα ονόματα τιμούν τα μέλη του Υπουργικού Συμβουλίου του Προέδρου Άντριου Τζάκσον, πήρε το όνομά της από τον πρώην υπουργό Εξωτερικών των ΗΠΑ Έντουαρντ Λίβινγκστον.  Η τοποθεσία της κομητείας στο Νοτιοανατολικό Μίσιγκαν προσφέρει στους κατοίκους σχετικά εύκολη πρόσβαση στα μητροπολιτικά κέντρα του Ντιτρόιτ, του Λάνσινγκ, του Αν Άρμπορ και του Φλιντ.

Σύμφωνα με το Γραφείο Απογραφής των ΗΠΑ, η κομητεία έχει έκταση 585 τετραγωνικά μίλια (1.520 km2), εκ των οποίων 565 τετραγωνικά μίλια (1.460 km2) είναι στεριά και 20 τετραγωνικά μίλια (52 km2) (3,4%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μίσιγκαν
Μακρονήσι Ηρακλείου

Το **Μακρονήσι,** ή **Μεγαλονήσι** ή **Μεσονήσι** είναι νησίδα της νότιας Κρήτης, νότια από το ακρωτήριο Λίθινο και τον οικισμό Άγιο Μάρκο και τους Καλούς Λιμένες, με ψηλότερο σημείο στα 62 μέτρα. Απογράφεται ως ξεχωριστός οικισμός από το 2001 στο τότε Τοπικό Διαμέρισμα Πηγαϊδακίων του δήμου Μοιρών ενώ  στην απογραφή του 2011 δεν απογράφησαν κάτοικοι όπως και σε αυτήν του 2021.

## Παραπομπές


Κατηγορία:Νησίδες της Κρήτης
Άγιος Γεώργιος Φρουρίου Χίου

Ο **Ναός Αγίου Γεωργίου Φρουρίου Χίου** είναι ο κεντρικός Ναός της συνοικίας του Κάστρου ή Φρουρίου της πόλης της Χίου και ο παλαιότερος της πόλης.

Σύμφωνα με επιγραφή, κτίστηκε ως Βυζαντινό Μοναστήρι το 993 μ.Χ. και μετατράπηκε ακολούθως σε Ενορία («πολιτικόν»), σύμφωνα με Χρυσόβουλο του Αυτοκράτορα Μιχαήλ Η´ του Παλαιολόγου. Κατά τα χρόνια που το νησί της Χίου ήταν υπό την κατοχή των Γενουατών μετατράπηκε σε Ρωμαιοκαθολικό Ναό τιμώντας τον Άγιο Πέτρο ή τους Αγίους Αποστόλους. 

Κατά την Τουρκοκρατία, ο Ναός μετατράπηκε σε μουσουλμανικό τέμενος ονομαζόμενο "Εσκί Τζαμί", έως την απελευθέρωση του νησιού το 1912. Το Τζαμί ερειπώθηκε από τον Σεισμό της Χίου το 1881. Μετά τον πρώτο διωγμό (1914) οι πρόσφυγες από τη Μικρά Ασία άρχισαν να τον χρησιμοποιούν σαν εκκλησία, η οποία εγκαινιάσθηκε την Μεγάλη Πέμπτη 7 Απριλίου 1916 και έκτοτε αποτελεί τον κεντρικό Ενοριακό Ναό του Φρουρίου της Χίου. Το 1936 και το 1956, ο Ναός κάηκε μερικώς.

Σήμερα, στο εσωτερικό του Ναού, σώζονται δύο κίονες και τμήμα του μαρμάρινου οκταγωνικού άμβωνα, ενώ φυλάσσονται ιερά σκεύη, καλύμματα, ιερές εικόνες, βιβλία, μανουάλια, τα περισσότερα κειμήλια από την Μικρά Ασία, τα οποία έφεραν μαζί τους οι πρόσφυγες.

Από το 1973 έως και το 2014, Εφημέριος του Ιερού Ναού Αγίου Γεωργίου Φρουρίου διετέλεσε ο Αρχιμανδρίτης του Οικουμενικού Θρόνου Γεώργιος Λιαδής, Πρωτοσύγκελλος της Ιεράς Μητροπόλεως Χίου, Ψαρών και Οινουσσών και απόφοιτος της Ιεράς Θεολογικής Σχολής της Χάλκης.

Στον Ιερό Ναό έχει καθιερωθεί να εορτάζεται η Σύναξη των εν Χίω Αγίων.

## Δείτε επίσης
* Κάστρο της Χίου

## Παραπομπές


## Εξωτερικοί Σύνδεσμοι
* Ιστοσελίδα Ιεράς Μητροπόλεως Χίου, Ψαρών και Οινουσσών για τον Ιερό Ναό Αγίου Γεωργίου Φρουρίου

Κατηγορία:Εκκλησίες στη Χίο
Φρουριου Χιου
Κομητεία Λίβινγκστον (Νέα Υόρκη)

Η **Κομητεία Λίβινγκστον** () είναι κομητεία στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 61.834 κάτοικοι.  Η διοικητική πρωτεύουσα (*έδρα*) είναι το Τζένεσεο.  Η κομητεία πήρε το όνομά της από τον Ρόμπερτ Λίβινγκστον, ο οποίος βοήθησε στη σύνταξη της Διακήρυξης της Ανεξαρτησίας και διαπραγματεύτηκε την αγορά της Λουιζιάνας. Η κομητεία είναι μέρος της Μητροπολιτικής Στατιστικής Περιοχής του Ρότσεστερ. Η κομητεία ιδρύθηκε στις 23 Φεβρουαρίου 1821 από τμήματα των κομητειών του Οντάριο και του Τζενσέε.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 640 τετραγωνικά μίλια (1.700 km2), εκ των οποίων 632 τετραγωνικά μίλια (1.640 km2) είναι στεριά και 8,5 τετραγωνικά μίλια (22 km2) (1,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νέας Υόρκης
Μουσικές Ταξιαρχίες

Οι **Μουσικές Ταξιαρχίες** ήταν ένα ελληνικό ροκ συγκρότημα που ιδρύθηκε από τον Τζίμη Πανούση στα τέλη της δεκαετίας του 1970. Ο Πανούσης, αυτοδίδακτος μουσικός και συνθέτης των στίχων και της μουσικής του συγκροτήματος, πλαισιώθηκε από τους Γιάννη Δρόλαπα (ηλεκτρική κιθάρα), Βαγγέλη Βέκιο (τύμπανα), Δημήτρη Δασκαλοθανάση (μπάσο), Σπύρο Πάζιο (κιθάρα, συνθεσάιζερ, έγχορδα), και αργότερα από τον Βαγγέλη Σβάρνα (σαξόφωνο).

## Ιστορία και Δισκογραφία
Η πρώτη δημόσια εμφάνιση των Μουσικών Ταξιαρχιών έγινε το 1977 στο κλαμπ "Αρχιτεκτονική" στην οδό Πανεπιστημίου, όπου το συγκρότημα κατάφερε να κερδίσει το ενδιαφέρον του κοινού με το τολμηρό και σατιρικό τους στυλ. Το 1980 κυκλοφόρησε η πρώτη τους παραγωγή, η οποία ήταν μια ανεξάρτητη κασέτα με το όνομα *[[Disco Tsoutsouni]]*. Το 1982, υπό την εταιρεία MINOS-EMI, κυκλοφόρησαν τον πρώτο τους επίσημο δίσκο, *Μουσικές Ταξιαρχίες*, που έγινε ιδιαίτερα γνωστός για τους εξωστρεφείς και προκλητικούς στίχους του, οι οποίοι ασκούσαν κοινωνική και πολιτική κριτική.

Το 1984, το συγκρότημα κυκλοφόρησε το άλμπουμ *Αν η Γιαγιά μου είχε Ρουλεμάν*, όπου κάποιοι στίχοι λογοκρίθηκαν λόγω της τολμηρής θεματολογίας. Η επόμενη χρονιά έφερε το *Hard Core*, μια ζωντανή ηχογράφηση από τις εκρηκτικές τους παραστάσεις, που επιβεβαίωσε τη φήμη τους ως μιας πρωτοποριακής και ανυπότακτης μπάντας. Ενδιάμεσα, το 1983, συμπεριλήφθηκαν στην ελληνική ροκ συλλογή *Made in Greece Vol.1* με το όνομα *Alamana's Bridge*, χρησιμοποιώντας το ψευδώνυμο αυτό για να ξεπεράσουν τους περιορισμούς της δισκογραφικής τους εταιρείας.

Το 1986, με την κυκλοφορία του δίσκου *[[Κάγκελα Παντού]]*, ο Τζίμης Πανούσης πήρε την απόφαση να συνεχίσει την καριέρα του ως σόλο καλλιτέχνης.

## Εξωτερικοί σύνδεσμοι
* 

Κατηγορία:Ελληνικά μουσικά συγκροτήματα
Σρμπίτσα

Η **Σρμπίτσα** (σερβικά: *Србица / Srbica*) ή **Σκαντεράι** (αλβανικά: *Skënderaj*) είναι πόλη και δήμος που βρίσκεται στην επαρχία Μιτρόβιτσα της Σερβίας *de jure* και. Σύμφωνα με την απογραφή του 2021, ο δήμος Σκεντεράι είχε 52.586 κατοίκους.

Είναι η μεγαλύτερη πόλη στην γεωγραφική περιοχή Ντρένιτσα. Ο πληθυσμός της Σρμπίτσα είναι κυρίως Αλβανοί. Είναι ο τόπος όπου ξεκίνησε ο πόλεμος του Κοσσυφοπεδίου το 1998, και στον οποίο έγιναν οι περισσότερες ζημιές.

## Ετυμολογία
Το αλβανικό όνομα της πόλης πηγάζει από το αλβανικό όνομα του Γεώργιου Καστριώτη, ενώ το σερβικό όνομα σημαίνει "Σέρβος"

## Παραπομπές
Ματωμένο διαμάντι

Το ***Ματωμένο διαμάντι*** (αγγλικά:*Blood Diamond*) είναι  δραματική ταινία δράσης του 2006, σε σκηνοθεσία του Έντουαρντ Ζούικ, με πρωταγωνιστές τους Λεονάρντο Ντι Κάπριο, Τζένιφερ Κόνελι και Ντζιμόν Χουνσού. Η ταινία πραγματεύεται έναν πολιτικό πόλεμο της Αφρικάνικής ηπείρου και το όνομα της προέρχεται από τα διαμάντια που εξορύσσονται σε εμπόλεμες ζώνες. Απέσπασε συνολικά 5 υποψηφιότητες Όσκαρ.

## Πλοκή
Η ταινία εκτυλίσσεται στο παρασκήνιο του εμφυλίου πολέμου στη Σιέρα Λεόνε τη δεκαετία του '90. Μέσα στη φρίκη του πολέμου, ένας ψαράς, ο Σόλομον Βάντι (Ντζιμόν Χουνσού) ονειρεύεται ο γιος του να ξεφύγει από όσα ζουν και να γίνει ένας διακεκριμένος γιατρός. Το όνειρο του θα εξελιχτεί σε εφιάλτης, όταν στο χωριό που ζει αυτός και η οικογένεια του, εισβάλλουν αντάρτες, όπου συλλαμβάνουν τον Σόλομον και τον μεταφέρουν ως εργάτη στα αδαμαντωρυχεία, ενώ ταυτόχρονα στρατολογούν με βίαιο τρόπο τον έφηβο γιο του. Ο Σόλομον δουλεύει σκληρά κάτω από άθλιες συνθήκες. Η τύχη θα σταθεί με το μέρος του όταν ανακαλύπτει ένα σπάνιο ροζ διαμάντι. Αυτή η ανακάλυψη του δίνει ξανά την ελπίδα στη ζωή του. Κρύβει το διαμάντι και σχεδιάζει να ξεφύγει από την καταναγκαστική εργασία και να ψάξει την οικογένεια του.

Ωστόσο μια σειρά γεγονότων θα οδηγήσουν τον Σόλομον στη φυλακή. Εκεί θα γνωρίσει τον Ντάνι Άρτσερ (Λεονάρντο Ντι Κάπριο), έναν λευκό Νοτιοαφρικανικής καταγωγής τυχοδιώκτη, ο οποίος έχει φυλακιστεί για λαθρεμπόριο διαμαντιών. Οι δύο ήρωες αφού αποφυλακιστούν θα κάνουν μια συμφωνία: ο Ντάνι να βοηθήσει τον Σόλομον να βρει την οικογένεια του με αντάλλαγμα το ροζ διαμάντι. Έτσι θα ξεκινήσει η περιπέτεια τους, η οποία θα είναι γεμάτη με εμπόδια και αντιξοότητες. Στην πορεία θα συναντήσουν την Μάντι Μπόουεν (Τζένιφερ Κόνελι) μια Αμερικανίδα δημοσιογράφο, γεμάτη ιδεώδη που θα παίξει καθοριστικό ρόλο στην εξέλιξη της πλοκής.

## Διανομή Ρόλων

* Λεονάρντο Ντι Κάπριο ως Ντάνι Άρτσερ
* Ντζιμόν Χουνσού ως Σόλομον Βάντι
* Τζένιφερ Κόνελι ως Μάντι Μπόουεν
* Καγκίσκο Κούπερ ως Ντία Βάντι
* Άρνολντ Βόσλου ως αντισυνταγματάρχης Κοετζεε
* Ντέιβιντ Χέαργουντ ως λοχαγός Πόισον
* Μπενού Μαμπένα ως Τζάσι Βάντι
* Μάικλ Σιν ως Ρούμπερτ Σιμόνς

## Υποδοχή
### Box office
Με προϋπολογισμό 100.000.000 δολάρια. Η ταινία έκανε άνοιγμα στην 5η θέση με 8,6 εκατομμύρια δολάρια το πρώτο σαββατοκύριακο. Οι εισπράξεις στο αμερικανικό box office έφτασαν τα 57,4 εκατομμύρια δολάρια και τα 114,3 εκατομμύρια δολάρια στον υπόλοιπο κόσμο. Συνολικά απέφερε 171,7 εκατομμύρια δολάρια παγκοσμίως.

### Βραβεία & Υποψηφιότητες

## Παραπομπές


## Εξωτερικοί Σύνδεσμοι
*
* Επίσημη Ιστοσελίδα

Κατηγορία:Ταινίες του 2006
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης
Κατηγορία:Αμερικανικές ταινίες της δεκαετίας 2000
Κατηγορία:Ταινίες παραγωγής Warner Bros.